**Številka:** 900-7/2021-106

**Datum:** 16. 9. 2021

**Z A P I S N I K**

**22. redne seje Občinskega sveta Občine Tržič,**

**ki je bila v četrtek, dne 16. 9. 2021, s pričetkom ob 17. uri v Kulturnem centru Tržič, Cankarjeva cesta 5, Tržič**

**Seje so se udeležili občinski svetniki** **in svetnice**: Dušan BODLAJ, Eva TRUDEN, Vida HRIBAR, Nejc PERKO, Andrej FRELIH, Janez BOGATAJ, Vesna TIŠLER SUŠNIK, Drago ZALAR, Vida RAZTRESEN, Drago ZADNIKAR, Franjo LIŠKA, Melanija PRIMOŽIČ, Nana PEHARC, Klemen MARKOVIČ, Teja NEMEC, Marjan VETERNIK, Tomaž MEGLIČ, Jana JENKO, Metka GABERC, Mladen NOVKOVIĆ in Jaka JANKOVEC.

**Odsotni občinski svetniki**: Manca GAŠPERIN, Mojca ČADEŽ, Andraž ŽITNIK.

**Prisotni iz občinske uprave:** Klemen SRNA – direktor občinske uprave, Jasna KAVČIČ – vodja Urada za okolje in prostor, Mateja NOSAN – svetovalka za organizacijo in protokol.

**Drugi prisotni:** Vesna JEKOVEC – direktorica podjetja Komunala Tržič d.o.o., Igor PETEK – prokurist podjetja EKOGOR d.o.o., Janez ČERNE – podžupan Mestne občine Kranj.

Župan mag. Borut SAJOVIC je odprl 22. redno sejo Občinskega sveta Občine Tržič in pozdravil vse prisotne članice in člane Občinskega sveta.

Besedo je nato predal Klemenu SRNI – direktorju občinske uprave, ki se svetnikom pojasnil, da bomo za to sejo testno naredili dobesedni prepis zvočnega posnetka.

V uvodu je bilo ugotovljeno, da je na seji prisotnih 17 svetnic in svetnikov. Seja je bila sklepčna.

Župan je vprašal, če je kakšen predlog za umik točke z dnevnega reda.

Predloga ni bilo.

Župan je vprašal, če je kakšen predlog za razširitev dnevnega reda.

Povedal je, da občinska uprava predlaga v potrditev dodatno točko, za katero so gradivo svetnice in svetniki prejeli v sredo po elektronski pošti.

**PREDLOG SKLEPA:**

**Občinski svet Občine Tržič se strinja, da se na sejo uvrsti dodatna točka z naslovom Podpora širitvi regijske Gorenjske bolnišnice, ki jo uvrstimo na 5. točko dnevnega reda, ostale se preštevilčijo za eno mesto naprej.**

|  |  |
| --- | --- |
| Prisotnih je 14 svetnikov. | |
| ZA | 13 |
| PROTI | 0 |
|  |  |
| Sklep je bil sprejet. | |

Župan je vprašal še, če je kakšen predlog za spremembo vrstnega reda dnevnega reda.

Svetnik Drago ZADNIKAR je predlagal, da se točka Poročilo o poslovanju podjetja Komunala Tržič d.o.o. za poslovno leto 2020 zamenja s točko Predlog cen storitev gospodarske javne službe na področju obdelave določenih vrst komunalnih odpadkov.

Župan je dal predlog na glasovanje.

**PREDLOG SKLEPA:**

**Točka, ki je bila s sklicem seje na vabilu umeščena na peto mesto, se obravnava kot šesta, točka šest pa kot peta.**

|  |  |
| --- | --- |
| Prisotnih je 13 svetnikov. | |
| ZA | 11 |
| PROTI | 0 |
|  |  |
| Sklep je bil sprejet. | |

Župan je dal na glasovanje dnevni red.

**PREDLOG SKLEPA:**

**Sprejme se s sklicem seje poslan dnevni red s sprejetimi spremembami: na peto točko se uvrsti dodatna točka (Podpora širitvi regijske Gorenjske bolnišnice), na točko 6 se uvrsti točka »Predlog cen storitev gospodarske javne službe na področju obdelave določenih vrst komunalnih odpadkov«, na sedmo »Poročilo o poslovanju podjetja Komunala Tržič d.o.o. za poslovno leto 2020«, obstoječa točka 7 se preštevilči v 8.**

|  |  |
| --- | --- |
| Prisotnih je 13 svetnikov. | |
| ZA | 13 |
| PROTI | 0 |
|  |  |
| Sklep je bil sprejet. | |

**Sprejet je bil naslednji dnevni red:**

1. Potrditev zapisnika 21. redne seje Občinskega sveta Občine Tržič, z dne 17. 6. 2021
2. Pregled in realizacija sklepov Občinskega sveta Občine Tržič, sprejetih na 21. redni seji ter odgovori na vprašanja in pobude članov Občinskega sveta
3. Vprašanja in pobude članov Občinskega sveta
4. KMVVI:
   1. Imenovanje pomočnika odgovornega urednika glasila Tržičan in imenovanje članov uredništva glasila Tržičan
   2. Potrditev mandata nadomestnega člana Občinskega sveta Občine Tržič
   3. Imenovanje Občinske volilne komisije
5. Podpora širitvi regijske Gorenjske bolnišnice
6. Predlog cen storitev gospodarske javne službe na področju obdelave določenih vrst komunalnih odpadkov
7. Poročilo o poslovanju podjetja Komunala Tržič d.o.o. za poslovno leto 2020
8. Ukinitev statusa javnega dobra

|  |  |
| --- | --- |
| **K 1. točki:** | **Potrditev zapisnika 21. redne seje Občinskega sveta Občine Tržič, z dne 17. 6. 2021** |

Župan je odprl razpravo.

Razpravljal je svetnik Drago ZADNIKAR:

* poenotiti navedbe »v. d. direktorja« in »v. d. direktorja občinske uprave« v celotnem zapisniku
* v Zapisniku 15. redne seje je napaka pri objavi na spletni strani – prenesen je del Zapisnika 14. redne seje

Župan je zaprl razpravo in dal na glasovanje.

**PREDLOG SKLEPA 410-22-1-2021:**

**Potrdi se Zapisnik 21. redne seje Občinskega sveta Občine Tržič, z dne 17. 6. 2021, s predlaganim popravkom.**

|  |  |
| --- | --- |
| Prisotnih je 16 svetnikov. | |
| ZA | 16 |
| PROTI | 0 |
| Sklep je bil sprejet. | |

|  |  |
| --- | --- |
| **K 2. točki:** | **Pregled in realizacija sklepov Občinskega sveta Občine Tržič, sprejetih na 21. redni seji ter odgovori na vprašanja in pobude članov Občinskega sveta** |

Župan je odprl razpravo.

Razpravljal ni nihče.

Župan je zaprl razpravo in dal na glasovanje.

**PREDLOG SKLEPA 411-22-2-2021:**

**Občinski svet Občine Tržič sprejme pregled in realizacijo sklepov, sprejetih na 21. redni seji Občinskega sveta Občine Tržič, dne 17. 6. 2021.**

|  |  |
| --- | --- |
| Prisotnih je 15 svetnikov. | |
| ZA | 15 |
| PROTI | 0 |
| Sklep je bil sprejet. | |

|  |  |
| --- | --- |
| **K 3. točki:** | **Vprašanja in pobude članov Občinskega sveta** |

**V/p št. 1-22-2021: Melanija Primožič**

1. Ali je močno v doglednem času urediti križišče pri Paviljonu, ker je oteženo zavijanje v levo, če prideš iz smeri Zdravstveni dom in greš proti stolpnici?

17.24 Seji sta se pridružila svetnika Mladen NOVKOVIĆ in Teja NEMEC.

Župan: Bomo preverili – križišče je relativno novo. Zagnali bomo preverbo na komisiji za prometno varnost in opažanja na policiji. Čez noč se to ne da urediti.

*Odgovor občinske uprave:*

*Križišče pri Paviljonu NOB na Predilniški cesti je bilo urejeno leta 2005. Ker v vprašanju ni navedeno iz katerega razloga je oteženo zavijanje v levo iz smeri ZD Tržič proti stolpnici, predvidevamo, da je za voznike težava v slabši preglednosti križišča, če se ne pomaknejo z avtom dovolj globoko v križišče. Pri projektantu prometne infrastrukture bomo naročili preveritev križišča zaradi zarisa dodatnih talnih označb, ki bi voznika usmerile v pravilno vožnjo skozi križišče pri zavijanju v levo oz. protu stolpnici.*

**V/p št. 2-22-2021: Klemen Markovič**

1. Gorenjska plaža: pobuda, da se umesti na brežini mini fitnes na prostem (kakor v Križah pri šoli) – za čas odprtja bazena.

Župan: Pobudo bomo posredovali na Komunalo. Lahko tudi napišete, kaj je zaželeno, kateri tip rekvizitov.

*Odgovor Komunale Tržič:*

*Glede na izražene želje uporabnikov bazenskega kompleksa smo postavitev manjšega fitnesa na prostem vključili v novelacijo letnega programa del za leto 2022 za upravljanje objekta Gorenjska plaža. Strošek nabave in postavitve opreme fitnesa ocenjujemo na 5.000 EUR brez DDV.*

**V/p št. 3-22-2021: Vida Hribar**

1. Glede DRR2: kdaj se bodo dela pričela, katere trase so predvidene za letošnje leto in kdaj in kje bodo potekala dela v prihodnjih leti. Kdaj bodo pričeli z deli na Snakovški cesti – prebivalci že dolgo opozarjajo na nevarnost, ker ni pločnika, hodi pa veliko šolskih otrok.

17.17 Seji sta se pridružila svetnika Drago ZALAR in Nejc PERKO.

Župan: Pogodba je res podpisana, poteka koordinacija po uvedbi v delo. Sestavlja se spisek, katera od 30 lokacij se začne prej. Zadeva še ni dokončna, vemo pa, da bo deponija na Brezovem nasproti čistilne naprave. Gradbeno začnemo 27. 9. polnilnica proti CČN, nato 4. 10. s kratkim odsekom okrog gostišča Smuk. Snakovo: državna cesta, potrebno bo državi plačevati odškodnino za zaporo ceste. Tam bi začeli spomladi, ko se vreme stabilizira . Plan je, da bi bila tu dela vključno s pločnikom zaključena do 1. 9. 2022.

**V/p št. 4-22-2021: Jana Jenko**

1. Ali je v načrtu obnova stopnic iz spodnje na zgornjo Presko. So nevarne.

Župan: Tam smo v preteklosti prav zaradi tega že posodabljali. Bomo pa z našimi službami, ki skrbijo za vzdrževanje, pogledali, kje so kakšne nevarnosti in jih poskusili sanirati čim prej.

*Odgovor občinske uprave:*

*Pot iz naselja Preska na Kranjsko cesto je ena izmed mnogih bližnjic oz. pešpoti, ki so potrebne obnove oz. ureditve dotrajanih elementov, kot so npr. stopnice, ograje. Pešpot je bila predlani urejena v spodnjem delu, ostaja pa potreba po ureditvi zgornjega strmejšega dela. Prioriteta so ureditve pešpoti, po katerih potekajo šolske poti zaradi zagotavljanja večje varnosti udeležencev in pa pešpoti, na katerih je frekvenca uporabnikov velika. V letošnjem letu smo tako za pridobitev sofinancerskih sredstev v okviru programa LAS Gorenjska košarica na razpis prijavili ureditev stopnic na grad Neuhaus iz Šolske ulice. Obnovo oz. ureditev pešpoti iz Preske na Kranjsko cesto bomo uvrstili v rebalans proračuna za leto 2022.*

**V/p št. 5-22-2021: Nana Peharc**

1. Kako napredujejo zadeve glede prizidka vrtca in šole v Križah?

Župan: V vrtcu smo srečali s prostorsko stisko. Toliko otrok, kot jih imamo seda v vrtcu, nismo imeli še nikoli. V Kovorju smo odprli dva nova oddelka vrtca. Investicija Križe napreduje, stoji pa še v ključnem delu, in sicer da upravna enota odloči o vpisu služnosti oziroma razlastitvi za manjši del zemljišč. Tudi šola Križe si še kako želi prizidka. Namreč v Križah imamo letos več kot, mislim da 53 prvošolcev, tako da demografija je v tistem koncu dobra in mi si želimo, da upravna enota postopke čim prej zaključi, zato da bomo lahko vložili za popolno gradbeno dovoljenje. Potem pa računamo tudi na razpis za sofinanciranje s strani države, tako da roka si ne upam napovedati, želim pa, da se ta vprašanja razrešijo v dveh ali treh mesecih.

**V/p št. 6-22-2021: Tomaž Meglič**

1. Kar se tiče kanalizacije, bi prosil, če se krajane oziroma občane malo bolj obvesti kdaj bo kje narejeno in da ko bo priklop v bližini hiše narejen, da imajo še določen čas, ko morajo sami poskrbeti za tisti del. Predvsem zato, da se ljudje lahko malo pripravijo finančno in tako naprej.

Župan: Kar se kanalizacije tiče, kar nekaj je vprašanj iz ceste Pot na Bistriško planino. Ljudi smo obvestili, da terminski plan še ni dokončen. Je pa seveda takrat, ko pride glavni ali pa sekundarni vod do hiše, še leto ali dve časa, da se priklopi. Je pa dobro, morda tudi ceneje, kdaj kaj storiti sproti, ker so tam delavci, mehanizacija, kljub temu, da gre za individualen strošek. Plačati je treba tudi komunalni prispevek, tako da bomo na to pozorni in vas sproti obveščali.

1. Kar se tiče otvoritve bazena iz Amfiteatra ob »gužvi«: ali je bilo sprejemljivo, oziroma če je bilo v redu narejeno. Ker se mu zdi, da ni bilo nobene škode, tako da bi za v bodoče isto tako odprli..

Upravljalec bazena, Komunalno podjetje, je poskrbel za razkuževalno bariero in tisti del Amfiteatra odprl, tako da je to uspešno. Bilo pa je nekaj težav, kajti nekateri so tam čez želeli vstopati brez plačne karte, tam je potekala tudi izmenjava vstopnic, pa še kaj, tako bomo tudi za to našli ustrezno rešitev. Na vsak način pa, če bodo časi taki, kot so sedaj, pa obisk dober in letos je bil dober (prodanih je bilo 17.500 vstopnic), bomo seveda računali tudi na Amfiteater.

**V/p št. 7-22-2021: Janez Bogataj**

1. Ali je sanacija vpadnice v Paloviče zaključena? Namreč s sanacijo ni zadovoljen. S samo izvedbo je vse ok, manjka pa veliko. Asfalt bi lahko samo za 2 metra podaljšali, pa bi bilo urejeno. Pri novih stavbah je bila prekopana cesta in so vbokline.

Župan: Z javnim naročilom je potrebno določiti vse količine in cene in to nas potem zavezuje. Strinjam se, da bi bilo izven te pogodbe, v okviru pogodbe za vzdrževanje cest, smiselno teh nekaj drobnarij zaključiti in popraviti, tako da bomo to cesto še enkrat pogledali.

*Odgovor občinske uprave:*

*Sanacija vpadnice v Paloviče se je zaključila na mestu, kjer se predvideva, da bo v cesto vkopan nov javni vodovod, za katerega se pridobiva projektna dokumentacija IDZ, DGD in PZI. Iz tega razloga se bo sanacija ceste nadaljevala kot skupna investicija v vodovod in obnovo ceste nad njim. Usad na vpadnici v Leše bo saniran prihodnje leto.*

1. Za usad na vpadnici v Leše in Paloviče je bila dogovorjena sanacija. Ker se je drsenje ustavilo, lahko to samo dodelamo z asfaltom.

Župan: Usad je v planu, glede na to, da se je zdrs očitno ustavil, bomo poizkusili s preplastitvijo, potem pa počakali.

*Odgovor občinske uprave:*

*Usad na vpadnici v Leše bo saniran prihodnje leto.*

1. V vasi je kar nekaj kritičnih zadev, dobro bi si jih bilo skupaj ogledati. Ocenjuje, da to ne bi bil velik strošek sanacije.

Župan: Preglednik s Komunale Tržič bo pogledal te zadeve, ki še niso bile temeljito sanirane.

1. Sedaj se je pojavilo vprašanje tudi glede kanalizacije po vasi po Lešah, po Palovčah. Se kaj razmišlja okrog tega, kaj bi naredili, da bi to razbremenili. Ali bi naredili mogoče eno čistilno napravo, skupno za te dve vasi? Konfiguracija je zelo nerodna. Višinske razlike so velike, zato bo to zelo težak projekt, ampak mislim, da bi bilo smotrno to razmisliti.

Župan: Tako država, kot tudi Občina o tem seveda razmišlja. Projekt DRR2 je bil zakonska zahteva države in pa tudi Evropske unije, da se v aglomeracijah, kjer je največ ljudi in ta naša aglomeracija, bivša Loka, sedaj Tržič ima 10.000 populacijskih enot. Ta se sedaj rešuje, za ostale zadeve na podeželju pa dokončne odločitve še niso sprejete. Zagotovo se pa ve, da za naselja, kot so recimo Paloviče, še za desetletje ali dva veljajo rešitve, ki so sedaj v veljavi, torej tri-prekatna greznica. Stara, obstoječa, zaenkrat zadostuje, do prve obnove hiše ali okolice z gradbenim dovoljenjem.

Naselja, proti katerim pogledujemo ta trenutek, so pa tista, ki imajo več prebivalcev, in sicer to je Podljubelj in del Loma. Spodnji del Loma, nekje do zgradbe nad gasilskim domom, potem Brezje pri Tržiču, ampak v vseh teh sredinah bodo najverjetneje kar še en čas tri-prekatne greznice ali pa biološke čistilne naprave. Bomo pa, ko bo izhodišče države jasno in dokončno, na Občini sprejeli »načrt opremljanja« in plan za naslednja.

**V/p št. 8-22-2021: Vida Raztresen**

1. Kdaj se bo pričela sanacija usada ceste Pot na Bistriško planino. Rečeno je bilo, da bo že junija.

Župan: Zadeva je v planu, sredstva so zagotovljena. Delala bo Komunala. Pojavili so se zapleti, ker je drsenje terena globje, zato je bila naročena dodatna geološka študija. Dodatna pojasnila bomo posredovali.

*Odgovor občinske uprave:*

*Za sanacijo usada na cesti Pot na Bistriško planino bo sanacijski elaborat za izvedbo dokončan do sredine meseca oktobra letos in takoj bo sledila izvedba del.*

1. Kako daleč je s prizidkom Zdravstvenega doma, saj imajo prostorsko stisko?

Župan: Na upravni enoti je vloženo gradbeno dovoljenje in investicijska dokumentacija. Čakamo, da gradbeno dovoljenje pride. O možnostih sofinanciranja smo se pogovarjali že z Osnovnim zdravstvom Gorenjske kot ministrom Poklukarjem. V planu je, da bi tudi država v okviru Načrta za okrevanje in pomoč zagotavljala nekaj sredstev, tako da interes vseh je, da bi se s tem začelo kmalu.

1. Še vprašanje glede zdravnikov: ali ima Občina kakšno politiko glede družinskih zdravnikov? V nekaj letih bo šlo polovica družinskih zdravnikov v pokoj in bo strašno pomanjkanje.

Župan: Zaenkrat se kadrovske zadeve v našem tržiškem zdravstvu obvladujejo. O tem se pogovarjamo tudi z vodstvom zdravstvenega doma na rednih dvomesečnih sestankih. Ravno v prejšnjem tednu je občina začela pripravljati pogodbo, da eno stanovanje na Deteljici damo v upravljanje Osnovnemu zdravstvu Gorenjske, to ga bo pa uporabilo kot kadrovsko stanovanje za mlado splošno zdravnico, ki je prišla v Tržič, tako da pomoč občine tu je dejanska in konkretna. Se pa tudi mi zavedamo, to je sicer prvenstveno naloga OZG-ja, da skrbi za kadrovsko zapolnjenost. Najtežje je dobiti sestre in pa seveda tudi družinske zdravnike, specializacija kljub vsemu traja precej dolgo. Mogoče je tudi to vprašanje za direktorja zdravstvenega doma, slej ko prej bodo tudi kakšne točke, da ga bomo imeli na seji. Mi bomo pa to skrb za kadre tudi prenesli, tako da se zahvaljujem.

|  |  |
| --- | --- |
| **K 4.a točki:** | **Imenovanje pomočnika odgovornega urednika glasila Tržičan in imenovanje članov uredništva glasila Tržičan** |

Uvodno obrazložitev je podal Dušan BODLAJ - član Komisije za mandatna vprašanja, volitve in imenovanja.

Župan je odprl razpravo.

Razpravljal je svetniki Drago ZADNIKAR.

Odgovarjala sta Dušan BODLAJ - član Komisije za mandatna vprašanja, volitve in imenovanja in župan mag. Borut SAJOVIC.

**PREDLOG SKLEPA 412-22-4A-2021:**

**Občinski svet Občine Tržič sprejme sklep, da se za člane uredništva glasila Tržičan imenujejo Laura Turk, Tanja Ahačič, Janja Nemc, Mateja Nosan, Romana Turk, Vesna Tišler Sušnik in Zvonka Pretnar.**

|  |  |
| --- | --- |
| Prisotnih je 19 svetnikov. | |
| ZA | 17 |
| PROTI | 2 |

Sklep je bil sprejet.

|  |  |
| --- | --- |
| **K 4.b točki:** | **Potrditev mandata nadomestnega člana Občinskega sveta Občine Tržič** |

Uvodno obrazložitev je podal Dušan BODLAJ - član Komisije za mandatna vprašanja, volitve in imenovanja.

**PREDLOG SKLEPA 413-22-4B-2021:**

**Občinski svet Občine Tržič sprejme sklep, da se na podlagi ugotovitvenega sklepa Občinske volilne komisije št. 040-1/2017/184(206) z dne 1. 9. 2021 potrdi mandat nadomestnega člana Občinskega sveta Občine Tržič, g. Jaka Jankovca, Slap 24, 4290 Tržič.**

|  |  |
| --- | --- |
| Prisotnih je 20 svetnikov. | |
| ZA | 19 |
| PROTI | 0 |

Sklep je bil sprejet.

|  |  |
| --- | --- |
| **K 4.c točki:** | **Imenovanje Občinske volilne komisije Občine Tržič** |

Uvodno obrazložitev je podal Dušan BODLAJ - član Komisije za mandatna vprašanja, volitve in imenovanja.

Župan je odprl razpravo.

Razpravljal ni nihče.

**PREDLOG SKLEPA 414-22-4C-2021:**

**Občinski svet Občine Tržič imenuje:**

* **za predsednico Občinske volilne komisije Občine Tržič TEJO ZAJEC ŠOLAR,**
* **za namestnico predsednice Občinske volilne komisije Občine Tržič RENATO GODNJOV ŠPIK,**
* **za članico Občinske volilne komisije Občine Tržič LAURO POGAČNIK in za njenega namestnika JOŽETA KLOFUTARJA,**
* **za člana Občinske volilne komisije Občine Tržič LUKA LUKIĆA in za njegovega namestnika DUŠANA PODREKARJA,**
* **za člana Občinske volilne komisije Občine Tržič ROKA JANKOVCA in za njegovega namestnika JANEZA BOGATAJA.**

|  |  |
| --- | --- |
| Prisotnih je 21 svetnikov. | |
| ZA | 16 |
| PROTI | 4 |

Sklep je bil sprejet.

|  |  |
| --- | --- |
| **K 5. točki:** | **Podpora širitvi regijske Gorenjske bolnišnice** |

Uvodno obrazložitev sta podala Janez ČERNE- podžupan Mestne občine Kranj in župan mag. Borut SAJOVIC.

Župan je odprl razpravo.

Razpravljali so svetniki Vida RAZTRESEN, Janez BOGATAJ, Jana JENKO, Jaka JANKOVEC in Mladen NOVKOVIĆ.

**PREDLOG SKLEPA 415-22-5-2021:**

**Občinski svet Občine Tržič za načrtovano širitev regijske Gorenjske bolnišnice izreka podporo predlagani lokaciji Mestne občine Kranj, in sicer Zlato polje v Kranju.**

|  |  |
| --- | --- |
| Prisotnih je 20 svetnikov. | |
| ZA | 19 |
| PROTI | 1 |

Sklep je bil sprejet.

|  |  |
| --- | --- |
| **K 6. točki:** | **Predlog cen storitev gospodarske javne službe na področju obdelave določenih vrst komunalnih odpadkov** |

Uvodno obrazložitev sta podala Vesna Jekovec - direktorica podjetja Komunala Tržič d.o.o. in Igor Petek - podjetje Ekogor d.o.o.

Marjan VETERNIK je poročal, da se je Odbor za gospodarstvo in gospodarske javne službe seznanil z vsebino točke Predlog cen storitev gospodarske javne službe na področju obdelave določenih vrst komunalnih odpadkov.

Vida RAZTRESEN je povedala, da se je Odbor za družbene dejavnosti seznanil z gradivom. V nos jim je šlo, da bo dejansko povišanje cen za 20% in ne za 7%.

Župan je odprl razpravo.

Razpravljali so svetniki Teja NEMEC, Drago ZADNIKAR, Vesna TIŠLER SUŠNIK, Mladen NOVKOVIĆ.

Župan je zaprl razpravo in dal na glasovanje sklep.

**PREDLOG SKLEPA 416-22-6-2021:**

**Občinski svet Občine Tržič sprejme predlog naslednjih cen GJS:**

|  |  |  |
| --- | --- | --- |
|  |  |  |
|  | **E.M.** | **Predlog cene v EUR brez DDV** |
| **Obdelava določenih vrst komunalnih odpadkov** |  |  |
| **Obdelava komunalnih odpadkov - storitev** | **kg** | **0,1909** |
| **Obdelava komunalnih odpadkov - javna infrastruktura** | **kg** | **0,0012** |
| |  |  | | --- | --- | | Prisotnih je 21 svetnikov. | | | ZA | 12 | | PROTI | 9 |   Sklep je bil sprejet. |  |  |

**PREDLOG SKLEPA 417-22-6-2021:**

**Potrjene predlagane cene veljajo od 1. 10. 2021 dalje.**

|  |  |
| --- | --- |
| Prisotnih je 21 svetnikov. | |
| ZA | 12 |
| PROTI | 9 |

Sklep je bil sprejet.

|  |  |
| --- | --- |
| **K 7. točki:** | **Poročilo o poslovanju podjetja Komunala Tržič d.o.o. za poslovno leto 2020** |

Uvodno obrazložitev sta podali Vesna Jekovec, direktorica podjetja Komunala Tržič d.o.o. in Jasna Kavčič – predsednica Nadzornega sveta podjetja Komunala d.o.o.

Marjan VETERNIK je v imenu Odbora za gospodarstvo in gospodarske javne službe poročal, da se je Odbor seznanil z vsebino točke.

Nejc PERKO je v imenu Odbora za okolje in prostor povedal, da se je Odbor seznanil z gradivom.

Vida RAZTRESEN je povedala, da se je Odbor za družbene dejavnosti seznanil z gradivom.

Iz poročila ni bilo dosti razvidno, zakaj tak minus. Nejasno je pojasnjeno notri, da ste nekaj tudi dobili povrnjenih bolniških odsotnosti do subvencij in tako naprej. Tudi takrat, ko je bil BIOS, ste rekli, da boste imeli manjše stroške, a iz poročila to ni razvidno. Pa tudi nobenega sanacijskega programa, kaj boste naredili za to, da se bo ta minus znižal.

Župan je odprl razpravo.

Razpravljali so svetniki Marjan VETERNIK, Drago ZADNIKAR, Tomaž MEGLIČ, Drago ZALAR in Mladen NOVKOVIĆ.

Župan je zaprl razpravo in dal na glasovanje.

**PREDLOG SKLEPA 418-22-7-2021:**

**Občinski svet se seznani z Revidiranim letnim poročilom za poslovno leto 2020 podjetja Komunala Tržič d.o.o. in kritjem izgube za leto 2020 iz drugih rezerv iz naslova dobička.**

|  |  |
| --- | --- |
| Prisotnih je 16 svetnikov. | |
| ZA | 16 |
| PROTI | 0 |

Sklep je bil sprejet.

|  |  |
| --- | --- |
| **K 8. točki:** | **Ukinitev statusa javnega dobra** |

Uvodno obrazložitev je podala Jasna KAVČIČ – vodja Urada za okolje in prostor.

Nejc PERKO je v imenu Odbora za okolje in prostor povedal, da si je Odbor ogledal vse parcele in predlagajo točko v sprejem.

Župan je odprl razpravo.

Razpravljal ni nihče.

Župan je zaprl razpravo in dal na glasovanje.

**PREDLOG SKLEPA 419-22-8-2021:**

**Sprejme se sklep o ukinitvi statusa javnega dobra na nepremičnah:**

* **parc. št. 650/1 in 673/1 k.o. 2143 Tržič,**
* **parc. št. 857/33 k.o. 2148 Senično,**
* **parc. št. 865/9 k.o. 2145 Leše,**

**kar se objavi v Uradnem listu Republike Slovenije.**

|  |  |
| --- | --- |
| Prisotnih je 16 svetnikov. | |
| ZA | 16 |
| PROTI | 0 |

Sklep je bil sprejet.

**PREDLOG SKLEPA 420-22-8-2021:**

**Pri nepremičnini iz prejšnje točke se v zemljiški knjigi izbriše status javnega dobra in se pri nepremičninah iz prve in druge alineje prejšnje točke vknjiži lastninska pravica na ime Občina Tržič, Trg svobode 18, Tržič, matična številka 5883547000.**

|  |  |
| --- | --- |
| Prisotnih je 16 svetnikov. | |
| ZA | 16 |
| PROTI | 0 |

Sklep je bil sprejet.

Seja Občinskega sveta je bila končana ob 21.10.

|  |  |
| --- | --- |
| Zapisala | **mag. Borut SAJOVIC** |
| Mateja Nosan | **župan** |

Priloge:

* svetniško vprašanje in pobuda svetnika Draga Zadnikarja
* odgovor občinske uprave na svetniško vprašanje in pobudo svetnika Draga Zadnikarja
* svetniška vprašanja svetnika Marjana Veternika
* odgovor občinske uprave na svetniška vprašanja svetnika Marjana Veternika
* dobesedni prepis 22. redne seje Občinskega sveta Občine Tržič